Diari Oficial de la Generalitat Valenciana


Sumari del DOGV 9307, del 28-03-2022 (2022/2560)

RESOLUCIÓ de 15 de març de 2022, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acord d'acció concertada en el sector de la igualtat en la diversitat per als anys 2022-2025 per al servei d'assessorament i suport a les persones LGTBI, els seus familiars i persones properes «Orienta», de la província d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9307

Data del DOGV
:   28-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2560


Data del document
:   15-03-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública
    * contracte administratiu

RESOLUCIÓ de 15 de març de 2022, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acord d'acció concertada en el sector de la igualtat en la diversitat per als anys 2022-2025 per al servei d'assessorament i suport a les persones LGTBI, els seus familiars i persones properes «Orienta», de la província d'Alacant. [2022/2560]  
Antecedents de fet  
  
Primer. Per la Resolució de 4 de febrer de 2022, de la Vicepresidència i Conselleria d'Igualtat i Polítiques Inclusives (DOGV 9273, 08.02.2022), es convoca l'acord d'acció concertada en el sector de la igualtat en la diversitat per als anys 2022-2025 per al servei d'assessorament i suport a les persones LGTBI, els seus familiars i persones properes «Orienta», de la província d'Alacant, que té com a objecte específic concertar, d'acord amb les disponibilitats pressupostàries existents el servei d'assessorament i suport a les persones LGTBI, els seus familiars i persones properes «Orienta», de la província d'Alacant.  
  
Segon. Durant el termini establit en la resolució de convocatòria s'han presentat les sol·licituds següents:  
  
Tercer. Instruïts els expedients i esmenades les sol·licituds, en data 15 de març de 2022 es va constituir la Comissió d'avaluació prevista en la resolució de convocatòria per a examinar i valorar les sol·licituds presentades i elaborar la proposta de resolució.  
Quart. De conformitat amb el que es preveu en l'article 12 de la Resolució de 4 de febrer de 2022, de la Vicepresidència i Conselleria d'Igualtat i Polítiques Inclusives, la comissió d'avaluació va elaborar la proposta motivada de resolució, en la qual es proposa adjudicar el concert social per als anys 2022-2025 per al servei d'assessorament i suport a les persones LGTBI, els seus familiars i persones properes «Orienta», de la província d'Alacant, a l'entitat Diversitat Asociación por la Igualdad LGTBI Alicante, que ha acreditat l'experiència mínima i els requisits exigits, i que, com que ha superat la puntuació mínima establida en l'article 10 de la resolució esmentada, resultaria adjudicatària del servei objecte del concert, així com la proposta d'acceptació del desistiment de la sol·licitud corresponent a l'expedient IDCSDS/2022/2/03 de l'entitat Diversitat Asociación por la Igualdad LGTBI Alicante, per duplicitat d'expedients, segons disposa l'article 94 de la Llei 39/2015, 1 d'octubre, del procediment administratiu comú de les administracions públiques.  
Cinqué. Per l'Acord de 6 d'agost de 2021 el Consell va autoritzar incrementar el límit quantitatiu per a comprometre despeses en exercicis futurs en la línia, S5235, «Serveis especialitzats d'atenció i assessorament en la població LGTBI», del capítol IV del programa 313.80, Igualtat en la diversitat, de la Vicepresidència i Conselleria d'Igualtat i Polítiques Inclusives (DOGV 9155, 19.08.2021).  
Sisé. Existeix crèdit adequat i suficient per a l'adopció del present acord, amb càrrec al programa pressupostari 313.80, Igualtat en la diversitat, per a l'exercici 2022, previst en el capítol IV, aplicació pressupostària 17.72.42.5242.538.31.3 del pressupost de despeses de la Vicepresidència i Conselleria d'Igualtat i Polítiques Inclusives, destinada a la citada finalitat.  
En la línia S5235, els serveis socials especialitzats LGTBI de la província d'Alacant es doten amb 329.177,61 euros per a l'exercici 2022, i existeix consignació pressupostària per a l'anualitat 2023 de 443.292,48 euros, per a l'any 2024 de 447.725,40 euros i per a l'any 2025 de 414.519,05 euros.  
  
Fonaments jurídics  
  
Primer. L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del Sistema Públic de Serveis Socials, indicant que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament, accés i control dels quals siguen de la seua competència, ajustant-se al procediment i als requisits que preveu aquesta llei i la normativa sectorial que siga aplicable.  
Segon. Mitjançant el Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, s'aprova el reglament que regula els requisits, procediment, contingut i condicions bàsiques per a la implantació, execució i desenvolupament dels acords d'acció concertada.  
Tercer. El procediment de concertació s'ha dut a terme conforme amb l'esmentat Decret 181/2017 i a la Resolució de 4 de febrer de 2022 per la qual es convoca l'acord d'acció concertada en el sector d'igualtat en la diversitat per als anys 2022-2025 per al servei d'assessorament i suport a les persones LGTBI, els seus familiars i persones properes «Orienta», de la província d'Alacant.  
Quart. El finançament del servei concertat està regulat en l'article 19 de l'annex I de la resolució de la convocatòria, per la qual cosa escau determinar el finançament del servei concertat d'acord amb el mòdul econòmic fixat per al servei.  
Cinqué. El pagament del cost del concert social es realitzarà en els termes establits en l'article 22 de la resolució de convocatòria de referència.  
1. La conselleria competent en matèria de serveis socials tramitarà mensualment l'ordre de pagament del cost del concert social per servei concertat, d'acord amb el mòdul econòmic fixat en el corresponent annex de la convocatòria i el document de formalització.  
  
2. L'abonament del cost del concert s'efectuarà, mitjançant transferència bancària, al compte específic per a concerts socials designada per l'entitat corresponent.  
3. Quan així es preveja en la llei de pressupostos de la Generalitat de l'exercici al qual corresponga la despesa i en el document de formalització del concert, el pagament corresponent a la mensualitat de desembre es lliurarà de forma anticipada amb una estimació de l'import, calculat a partir del mòdul aplicable, sense perjudici de la regularització corresponent, que s'efectuarà en tot cas abans del 31 de gener de l'exercici següent, que implicarà l'exigència, si fa el cas, de reintegrament de l'import indegudament percebut.  
Sisé. És competent per a resoldre el present procediment la persona titular de la Direcció General d'Igualtat en la Diversitat, en els termes previstos en l'article 13 de la Resolució de 4 de febrer de 2022, de la Vicepresidència i Conselleria d'Igualtat i Polítiques Inclusives, esmentada.  
  
Per tot el que s'ha exposat, resolc:  
  
Primer  
Acceptar la proposta elevada per la comissió d'avaluació en tots els termes.  
Segon  
Admetre la sol·licitud del concert social presentada per l'entitat que s'assenyala en l'annex I, per haver acreditat l'experiència mínima i requisits exigits per la convocatòria. En aquest annex s'inclou també la puntuació obtinguda.  
Acceptar el desistiment de la sol·licitud corresponent a l'expedient IDCSDS/2022/2/03 de l'entitat Diversitat Asociación por la Igualdad LGTBI Alicante, per duplicitat d'expedients, segons disposa l'article 94 de la Llei 39/2015, 1 d'octubre, del procediment administratiu comú de les administracions públiques.  
  
Tercer  
Aprovar la concessió del concert social per al servei d'assessorament i suport a les persones LGTBI, els seus familiars i persones properes «Orienta», de la província d'Alacant a la sol·licitud presentada per l'entitat que ha acreditat l'experiència mínima i requisits, i ha obtingut la puntuació mínima que s'assenyala en l'annex II  
En el mateix annex s'indica l'import del servei a concertar per a les anualitats 2022 a 2025.  
La concertació del servei aprovat per aquesta resolució queda subjecta a la subscripció del document administratiu de formalització del concert social, d'acord amb el que s'estableix en el capítol V, articles 17 i 18 de l'annex I de la resolució de convocatòria.  
La data d'efectes de l'acord d'acció concertada del servei que se subscriga amb l'entitat d'iniciativa social prevista en la present resolució, d'acord amb les necessitats socials a atendre i les disponibilitats pressupostàries, serà el dia 1 d'abril de 2022, i acabarà el dia 30 de novembre de 2025, sense perjudici de la possible pròrroga.  
  
Quart  
D'acord amb el que s'estableix en l'article 17, de la Resolució de 4 de febrer de 2022, de la Vicepresidència i Conselleria d'Igualtat i Polítiques Inclusives, per la qual es convoca l'acord d'acció concertada en el sector de la igualtat en la diversitat per als anys 2022-2025 per al servei d'assessorament i suport a les persones LGTBI, els seus familiars i persones properes «Orienta», de la província d'Alacant, es requereix a l'entitat que figura en l'annex II d'aquesta resolució perquè, en el termini de cinc dies a partir de l'endemà de la publicació de la present resolució, presente la documentació que a continuació es relaciona.  
  
La presentació de la documentació es realitzarà telemàticament mitjançant l'enllaç següent:  
https://www.gva.es/es/inicio/procedimientos'id\_proc=19614  
a) Fitxa d'alta de domiciliació bancària. Es presentarà només en el supòsit de no haver-se presentat en la sol·licitud.  
b) Contracte de la prima d'assegurança en vigor a partir de l'inici del servei, d'acord amb el que s'estableix en la disposició addicional huitena del Decret 181/2017, de 17 de novembre, del Consell, modificat pel Decret 188/2021, de 26 de novembre, del Consell (DOGV 9238, 20.12.2021)  
c) Si no s'haguera subscrit en el moment de la sol·licitud, l'autorització a la Conselleria perquè aquesta obtinga de manera directa, a través de certificats telemàtics, l'acreditació del compliment d'obligacions tributàries i de Seguretat Social; quedant des d'aquest moment l'entitat subjecta a verificacions periòdiques d'aquestes obligacions per l'administració concertant.  
d) Tots els contractes de treball, laborals o mercantils, corresponents a la plantilla del servei. Almenys la meitat d'aquests contractes hauran de ser de caràcter indefinit.  
e) En cas de no coincidir alguna persona amb el llistat presentat en la sol·licitud segons l'apartat f del punt 1 de l'article 8, s'haurà d'aportar la documentació relativa al personal que la substituïsca. La persona substituta (o el conjunt d'elles) no podrà tindre menor puntuació, segons el que s'estableix en l'article 10, que als qui substitueixen.  
f) Només en el supòsit de no haver-ho aportat ja amb la sol·licitud, certificats negatius del Registre Central de Delinqüents Sexuals als quals es refereix l'article 13.5 de la Llei orgànica 1/1996, de 15 de gener, de protecció jurídica del menor, de modificació parcial del Codi Civil, i de la Llei d'enjudiciament civil, de totes les persones que formen part de la plantilla del servei.  
g) Títols acadèmics de tota la plantilla del servei, corresponents al perfil professional que ocupen en aquesta plantilla, només en el supòsit de no haver-los aportats ja.  
h) Certificat de qualitat. Es presentarà només en el supòsit de no haver-lo aportat ja juntament amb la sol·licitud.  
  
Cinqué  
Amb caràcter previ a la formalització del concert corresponent, l'entitat que no haguera presentat tota la documentació corresponent al local on es prestarà el servei concertat, haurà de presentar a la Direcció General d'Igualtat en la Diversitat, la documentació acreditativa de la titularitat o disponibilitat d'aquest espai, així com de les corresponents autoritzacions de funcionament, tot això conforme amb el que s'estableix en l'article 8, apartats l i m de la Resolució de 4 de febrer de 2022.  
  
  
Contra la present resolució, que posa fi a la via administrativa, les persones interessades poden interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Així mateix, podran interposar potestativament recurs de reposició, previ al recurs contenciós administratiu, davant de l'òrgan que va dictar l'acte, en el termini d'un mes a comptar des de l'endemà de la publicació, segons el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
  
València, 15 de març de 2022.- El director general d'Igualtat en la Diversitat (p. d. R 04.02.2022; DOGV 9273): José de Lamo Pastor.